Η **Σέρι Αν Τζάρβις** (**Αγγλικά:** **Sherri Ann Jarvis**, 9 Μαρτίου 1966 – 1 Νοεμβρίου 1980)  ήταν μια νεαρή Αμερικανίδα από το Φόρεστ Λέικ της Μινεσότα, η οποία έπεσε θύμα εγκληματικής ενέργειας την 1η Νοεμβρίου του 1980. Το πτώμα της ανακαλύφθηκε στο Χάντσβιλ του Τέξας, λίγες ώρες μετά τον βιασμό και την δολοφονία της. Η κοπέλα παρέμεινε αγνώστων στοιχείων για 41 χρόνια. Πριν από την αναγνώριση της, η Τζάρβις ήταν γνωστή με το παρατσούκλι η "**Άγνωστη γυναίκα της Κομητεία Γουόκερ**" λόγω της περιοχής που ανακαλύφθηκε και αργότερα θάφτηκε το σώμα της.

Ανακάλυψη
---------

Την 1η Νοεμβρίου του 1980, το γυμνό σώμα ενός κοριτσιού που εκτιμάται ότι ήταν μεταξύ 14 και 18 ετών  ανακαλύφθηκε από έναν οδηγό φορτηγού που περνούσε από τον Εθνικό Δρυμό του Σαμ Χιούστον, ο οποίος χωρίς να χάσει χρόνο, κάλεσε την αστυνομία.

Το θύμα είχε πεθάνει έξι ώρες πριν βρεθεί το γυμνό της σώμα, τοποθετώντας έτσι την ώρα του θανάτου της γύρω στις 3:20 π.μ. Στο λαιμό της φορούσε ένα ορθογώνιο καφέ μενταγιόν με μπλε ή καφέ γυάλινη πέτρα, περασμένο σε λεπτή χρυσή αλυσίδα,   και κοντά της υπήρχε ένα ζευγάρι ψηλοτάκουνα κόκκινα δερμάτινα σανδάλια. Τα ρούχα της δεν βρέθηκαν πουθενά. 

 Ιατροδικαστική ανακατασκευή προσώπου από τον καλλιτέχνη Κάρλ Κόπελμαν που απεικονίζει την τότε "**Άγνωστη γυναίκα της Κομητεία Γουόκερ**".
### Αυτοψία

Η νεκρή είχε ύψος περίπου 1,68 μέτρα και ζύγιζε 48 με 54 κιλά.   Τα μάτια της ήταν καστανοπράσινα  και τα μαλλιά της καστανόξανθα. Τα νύχια των χεριών δεν ήταν βαμμένα σε αντίθεση με τα νύχια των ποδιών της, τα οποία είχαν βαφτεί ροζ. Είχε μια κατακόρυφη ουλή στην άκρη του δεξιού φρυδιού της και η δεξιά της θηλή ήταν ανεστραμμένη.  Λόγω της γενικής κατάστασης του σώματος της κοπέλας, συμπεριλαμβανομένης της συνολικής της υγείας, της διατροφής και της εξαιρετικής οδοντιατρικής φροντίδας που είχε λάβει στη ζωή της, πιστεύεται ότι προερχόταν από οικογένεια μεσαίας τάξης.

Σύμφωνα με τον ιατροδικαστή, η αιτία θανάτου ήταν ασφυξία  λόγω στραγγαλισμού,  που προκλήθηκε πιθανώς με καλσόν.   Μέρος του καλσόν αλλά και το εσώρουχο της, είχαν τοποθετηθεί μέσα στην κολπική της κοιλότητα πιθανότατα σε μια προσπάθεια να αποτραπεί η αιμορραγία καθώς μεταφερόταν το σώμα της νεκρής στο σημείο της ανακάλυψης της, αλλά και εξαιτίας του γεγονότος ότι το κορίτσι είχε δεχτεί σεξουαλική επίθεση κολπικά με ένα μεγάλο αμβλύ αντικείμενο πριν από το θάνατο της.  Είναι άγνωστο εάν η νεαρή γυναίκα είχε πράγματι βιαστεί συμβατικά, καθώς δεν ανακαλύφθηκε βιολογικό υλικό στον τόπο του εγκλήματος και στο σώμα της.   Επιπλέον, η κοπέλα ξυλοκοπήθηκε άσχημα πριν από το θάνατο της, καθώς πολλοί μώλωπες ήταν εμφανείς σε όλο της το σώμα, με τα χείλη και το δεξί της βλέφαρο, ιδιαίτερα, να είναι έντονα πρησμένα. Επιπλέον, ο δεξιός ώμος του σώματος της έφερε ένα βαθύ και ορατό σημάδι δαγκώματος.

Ερεύνα
------

### Καταθέσεις

Μετά από εξαντλητικές καταθέσεις μαρτύρων και εκτενείς αναφορές στα μέσα ενημέρωσης σχετικά με αυτή την υπόθεση, πολλά άτομα ενημέρωσαν τους ανακριτές ότι είχαν δει, μερικές ώρες πριν την δολοφονία, μια έφηβη που ταίριαζε με την περιγραφή του θύματος, η οποία φορούσε μπλε τζιν, κίτρινο πουλόβερ και λευκή πλεκτή ζακέτα με μεγάλες τσέπες. Επιπλέον, κρατούσε στα χέρια της ένα ζευγάρι κόκκινα ψηλοτάκουνα σανδάλια.  

 Ένα ακόμα σκίτσο του θύματος από τον καλλιτέχνη Κάρλ Κόπελμαν, στο οποίο απεικονίζεται το μενταγιόν που είχε η κοπέλα στο λαιμό της όταν βρέθηκε το πτώμα της, καθώς και το ντύσιμο που είχε σύμφωνα με τις περιγραφές μαρτύρων.
Σύμφωνα με τον πρώτο μάρτυρα, η κοπέλα είχε κάπως ατημέλητη εμφάνιση  και βρισκόταν στο σταθμό South End Gulf στις 31 Οκτωβρίου του 1980. Στην τοποθεσία έφτασε περίπου στις 6:30 μ.μ. το απόγευμα με ένα μπλε αυτοκίνητο μάρκας Chevrolet Caprice, μοντέλο του 1973 ή του 1974 με ανοιχτόχρωμο ουρανό, το οποίο οδηγούσε ένας λευκός άνδρας.   Ο ίδιος μάρτυρας δήλωσε επίσης ότι το κορίτσι ρωτούσε για το πως να πάει στο Σωφρονιστικό ίδρυμα των φυλακών του Έλλις στο Τέξας.   Αφού έλαβε οδηγίες, η κοπέλα έφυγε με τα πόδια από το σταθμό και αργότερα εθεάθη να περπατά βόρεια στη λεωφόρο Sam Houston.  

Λίγο αργότερα μάρτυρες είδαν την κοπέλα στη στάση φορτηγών Hitch 'n' Post δίπλα στον αυτοκινητόδρομο Interstate 45,  όπου ζήτησε και πάλι οδηγίες για το Σωφρονιστικό ίδρυμα, ισχυριζόμενη ότι «ένας φίλος» την περίμενε σε αυτήν την τοποθεσία.  Σε απάντηση, μια σερβιτόρα σχεδίασε έναν χάρτη που έδινε οδηγίες για το αγρόκτημα της φυλακής, τον οποίο στη συνέχεια παρέδωσε στο κορίτσι.  Η ίδια σερβιτόρα είπε στους ερευνητές ότι είχε την υποψία ότι η νεαρή γυναίκα το είχε σκάσει από το σπίτι της, και ότι στη σύντομη συνομιλία τους, την είχε ενημερώσει ότι προερχόταν από το Ρόκπορτ ή το Αράνσας Πας του Τέξας. Η κοπέλα είχε επίσης ισχυριστεί ότι ήταν 19 ετών. Όταν η σερβιτόρα είχε εκφράσει αμφιβολίες για την ηλικία της και ρώτησε αν οι γονείς της γνώριζαν πού βρίσκεται, εκείνη φέρεται να της απάντησε: "Ποιος νοιάζεται;"  

### Σωφρονιστικό ίδρυμα των φυλακών του Έλλις στο Τέξας

Τόσο οι τρόφιμοι όσο και οι υπάλληλοι της φυλακής Έλλις εξετάστηκαν από την αστυνομία και είδαν τις νεκροτομικές φωτογραφίες του θύματος. Ωστόσο κανένας δεν την αναγνώρισε.   Σύμφωνα με έναν ντετέκτιβ, μόνο ένας κρατούμενος ήταν κοντινής ηλικίας με το θύμα, αν και οι ερευνητές δεν μπόρεσαν ποτέ να αποδείξουν τη σχέση μεταξύ των δύο. Επιπρόσθετα, οι ερευνητές επισκέφθηκαν τα αστυνομικά τμήματα στις περιοχές Ρόκπορτ και Αράνσας Πας, αναζητώντας αναφορές για αγνοούμενες νεαρές γυναίκες των οποίων η φυσική περιγραφή ταίριαζε με εκείνη του θύματος. Απευθύνθηκαν επίσης σε σχολεία και στις δύο περιφέρειες για τον ίδιο σκοπό. Αν και αυτές οι γραμμές έρευνας δεν οδήγησαν πουθενά, η αστυνομία δεν απέρριψε την πιθανότητα η νεκρή να προεχόταν από εκείνα τα μέρη.

Κηδεία
------

Στις 16 Ιανουαρίου του 1981, το άγνωστο κορίτσι θάφτηκε στο Adickes Addition του νεκροταφείου Oakwood, ενώ προηγήθηκε μια κηδεία με ανοιχτό φέρετρο. Η επιγραφή στην ταφόπλακά της αρχικά έγραφε: «*Άγνωστη λευκή γυναίκα*. *Πέθανε την 1η Νοεμβρίου του 1980*.»  Έκτοτε, αφότου αναγνωρίστηκε η ταυτότητας της, τοποθετήθηκε νέα ταφόπλακα στον τάφο που φέρει το όνομα της, το παρατσούκλι της, τη φωτογραφία της και την επιγραφή «*Ποτέ μόνη και αγαπήθηκε από πολλούς*».

Έρευνα σε εξέλιξη
-----------------

### Περαιτέρω ιατροδικαστική ανάλυση

Τα λείψανα της "**Άγνωστης γυναίκας της Κομητεία Γουόκερ**" εκτάφηκαν το 1999 προκειμένου να διεξαχθεί περαιτέρω ιατροδικαστική εξέταση και λήψη δείγματος DNA. Τα αποτελέσματα αυτής της εξέτασης άλλαξαν το πιθανό όριο ηλικίας του θύματος από 14 - 18 σε 14 - 16 ετών. Δυστυχώς όμως η έρευνα δεν έφερε τα ικανοποιητικά δεδομένα με αποτέλεσμα να παγώσει η υπόθεση. Ευτυχώς όμως, τον Νοέμβριο του 2015, η υπόθεση άνοιξε ξανά επίσημα από το αστυνομικό τμήμα της Κομητείας Γουόκερ.

Πραγματοποιήθηκε επίσης δοκιμή DNA στα ψηλοτάκουνα κόκκινα δερμάτινα σανδάλια που βρέθηκαν στον τόπο του εγκλήματος. Ωστόσο τα αποτελέσματα αυτής της δοκιμής δεν δημοσιοποιήθηκαν. Τα τοπικά αστυνομικά τμήματα παρακολούθησαν επίσης ενεργά άλλες αναφορές αγνοουμένων εφήβων κοριτσιών για τυχόν αντιστοιχίες με το θύμα. Οι ανακριτές ζήτησαν νέες πληροφορίες από το κοινό μέσω σκίτσων, διαφόρων διαδικτυακών ιστοσελίδων, μέσων ενημέρωσης και τηλεοπτικών εκπομπών.

Ταυτοποίηση
-----------

Το 2020, το αστυνομικό τμήμα Γουόκερ συνεργάστηκε με την αμερικανική εταιρεία εγκληματολογικής γενεαλογίας Othram Incorporated για να προσπαθήσει να αναγνωρίσει την νεκρή μέσω DNA. Τελικά στις 9 Νοεμβρίου 2021, οι αρχές του νόμου ανακοίνωσαν ότι η "**Άγνωστη γυναίκα της Κομητεία Γουόκερ**" ήταν η 14χρονη **Σέρι Αν Τζάρβις**, η οποία καταγόταν από το Στιλγότερ της Μινεσότα. Στην ίδια ανακοίνωση, διαβάστηκε επίσης μια δήλωση από την οικογένεια της Σέρι, η οποία εκτίμησε «την αφοσίωση» όλων όσων εργάστηκαν για να αναγνωρίσουν την Τζάρβις και να «δώσουν [τις] πολυαναμενόμενες, αν και οδυνηρές απαντήσεις» στις ερωτήσεις τους σχετικά με το πού βρισκόταν όλο αυτό το διάστημα, προσθέτοντας ότι τους παρηγορεί κάπως το γεγονός ότι έχει ταυτοποιηθεί. Επιπλέον, ευχαρίστησαν όσους είχαν επισκεφθεί τον τάφο της ενώ παρέμενε γυναίκα αγνώστων στοιχείων και τονίστηκε η επιθυμία της οικογένειας να οδηγηθούν στη δικαιοσύνη ο/οι δολοφόνος/οι της. 

Η ταυτότητα του θύματος ήταν γνωστή από τα τέλη Σεπτεμβρίου του 2021, όπως φανέρωσε ο καλλιτέχνης Καρλ Κόπελμαν, ο οποίος είχε ασχοληθεί αρκετά με την υπόθεση και είχε κάνει πολλά σκίτσα του θύματος. Εντούτοις δεν έγινε άμεσα δημόσια γνωστή, επειδή δόθηκε χρόνος στην οικογένεια της Σέρι να την θρηνήσει ιδιωτικά. 

Η Τζάρβις, η οποία ήταν γνωστή ως "Τάτι" στους φίλους της, είχε μπει σε αναμορφωτήριο σε ηλικία 13 ετών, λόγω του ότι είχε ιστορικό φυγής.  Η τελευταία της επαφή με την οικογένεια της ήταν μια επιστολή που έστειλε στη μητέρα της από το Ντένβερ τον Αύγουστο του 1980. Σε αυτή την επιστολή, η Σέρι έδειξε απογοήτευση για το γεγονός ότι τέθηκε υπό κρατική κράτηση αλλά και τις προθέσεις της να επιστρέψει στο σπίτι της.  Δυστυχώς όμως, μετά τα 14α γενέθλια της το έσκασε ξανά, αλλά αυτή η τελευταία φορά ήταν μοιραία για εκείνη.

Η έρευνα για τη δολοφονία της Σέρι βρίσκεται σε εξέλιξη.   Μάλιστα, οι ερευνητές δήλωσαν ότι η ταυτότητα της κοπέλας, τους έδωσε «μερικά θετικά στοιχεία» που βοηθούν στο να συνεχιστεί περεταίρω η ερευνά.

Πιθανά σενάρια πριν την αναγνώριση
----------------------------------

### "Καθλίν"

Τον Δεκέμβριο του 2015, εμφανίστηκε στο διαδίκτυο η φωτογραφία μιας έφηβης που ίσως να καταγόταν από Κόρπους Κρίστι του Τέξας , ηλικίας περίπου 14 ετών με ύψος περίπου 1.65 μέτρα, της οποίας τα φυσικά χαρακτηριστικά ταίριαζαν πολύ με αυτά της "**Άγνωστης γυναίκας της Κομητεία Γουόκερ**". Η φωτογραφία προήλθε από δυο αδέλφια, όταν αυτά είδαν μετά από χρόνια ένα παλιό άλμπουμ με φωτογραφίες που τραβήχτηκαν από τους ίδιους σε ένα ξενοδοχείο στο Μπίβιλ του Τέξας το καλοκαίρι του 1980. Τα αδέλφια ήταν τότε 12 και 10 ετών, και είχαν συναντήσει αυτό το κορίτσι στο εν λόγω μοτέλ. Θυμόντουσαν επίσης, ότι πιθανότατα ζούσε με ένα ζευγάρι τη στιγμή που τραβήχτηκε η φωτογραφία και ότι εκείνη είχε εκφράσει την επιθυμία της να συναντήσει ένα φίλο της που ήταν στις κρατικές φυλακές του Τέξας στη Σούγκαρ Λάντ.

Μια φωτογραφία αυτού του κοριτσιού, καθώς και πρόσθετες λεπτομέρειες για τα φυσικά χαρακτηριστικά της και τις συνθήκες γύρω από τη λεζάντα αυτής της εικόνας, υπάρχουν στη σελίδα στο Facebook *"Who Was Walker County Jane Doe?* *Sherri Ann Jarvis"* Αυτή η εικόνα και οι λεπτομέρειες σχετικά με τη λεζάντα της συνοδεύονται από εκκλήσεις προς το κοινό να βοηθήσει στην παροχή του πλήρους ονόματος και της καταγωγής του κοριτσιού. Τα τυχόν στοιχεία μπορούν να υποβληθούν ανώνυμα στην αστυνομία εάν ο αποστολέας το επιθυμεί. Επιπρόσθετα, έγιναν εκκλήσεις σε όσους φοίτησαν σε οποιοδήποτε δημοτικό ή γυμνάσιο στο Κόρπους Κρίστι στα τέλη της δεκαετία του 1960 και του 1970 και μπορούν να αναγνωρίσουν το κορίτσι σε αυτή τη φωτογραφία. Η Καθλίν πιθανότατα γεννήθηκε το 1966. 

### Το φύλο του δράστη

Στο τραπέζι έχει τεθεί επίσης η πιθανότητα του να έχει κακοποιηθεί και δολοφονηθεί η Σέρι Τζάρβις από γυναίκα. Αυτή η θεωρία προτάθηκε αρχικά από τον δημοσιογράφο Μάικλ Χάργκρεβς, ο οποίος στήριξε τα λεγόμενα του στο γεγονός ότι δεν βρέθηκε σπέρμα πάνω ή μέσα στο σώμα της Σέρι, ή στον τόπο του εγκλήματος, και ότι οι μόνες σεξουαλικές επιθέσεις που δέχτηκε το θύμα ήταν από ένα αντικείμενο ή αντικείμενα στον κόλπο της. Ο Χάργκρεβς υποστήριξε επίσης ότι οι άνδρες που διαπράττουν εγκλήματα σεξουαλικής φύσεως είναι συνήθως γνωστό ότι δαγκώνουν τα θύματα τους σε ευαίσθητες περιοχές του σώματος και όχι στον ώμο, όπως συνέβη σε αυτή την περίπτωση. 

Ο ίδιος δημοσιογράφος υποστήριξε, ότι οι άντρες δολοφόνοι που διαπράττουν ανθρωποκτονία με σεξουαλικό κίνητρο, συχνά παίρνουν τρόπαια από τα θύματα τους. Συνεπώς το προφίλ τους δεν συνάδει με αυτήν την υπόθεση, καθώς η Σέρι φορούσε το περιδέραιο της όταν βρέθηκε το σώμα της. Ωστόσο, το γεγονός ότι είναι άγνωστο αν η Τζάρβις φορούσε άλλα κοσμήματα τη στιγμή της δολοφονίας της, όπως σκουλαρίκια, μπορεί να αναιρεί αυτό το μέρος της θεωρίας του Χάργκρεβς. Επιπλέον, τα περισσότερα ρούχα της κοπέλας έλειπαν από τον τόπο του εγκλήματος.

### Σύνδεσμοι με άλλες ανθρωποκτονίες

Υπάρχει πιθανότητα η Τζάρβις να δολοφονήθηκε από τον ίδιο δράστη που σκότωσε ένα άλλο πρώην άγνωστο θύμα δολοφονίας, γνωστό πριν ως « Πορτοκαλί Κάλτσες », η οποία δολοφονήθηκε σχεδόν ένα χρόνο πριν την Σέρι και το σώμα της βρέθηκε στη Τζορτζτάουν του Τέξας. Επιπλέον, ο κατά συρροή δολοφόνος Χένρι Λι Λούκας ήταν πιθανός ύποπτος σε αυτήν την υπόθεση,   αν και το σημάδι δαγκώματος που βρέθηκε στον ώμο της Τζαρβις ήταν ασυμβίβαστο με την οδοντοστοιχία του. Μέχρι σήμερα δεν έχουν κατονομαστεί επίσημα άλλοι κύριοι ύποπτοι για αυτή τη δολοφονία, αν και η αστυνομία έχει εξετάσει το ενδεχόμενο το θύμα να δολοφονήθηκε από κατά συρροή δολοφόνο.  

Το 2017, προέκυψε μια θεωρία ότι η Σέρι μπορεί να σκοτώθηκε από τον ίδιο δράστη που ήταν γνωστό ότι δολοφόνησε άλλες τρεις γυναίκες το 1980, τα σώματα των οποίων πετάχτηκαν επίσης κοντά στον αυτοκινητόδρομο Interstate 45. Μόνο δύο από τα θύματα έχουν ταυτοποιηθεί και όλα στραγγαλίστηκαν. Μια από αυτές τις γυναίκες, ηλικίας μεταξύ 20 και 30 ετών, εντοπίστηκε στις 15 Οκτωβρίου 1980 στο Χιούστον. Ήταν μαύρου χρώματος και είχε πεθάνει μήνες πριν από την ανακάλυψη του σώματός της.  Μια ακόμα μαύρη γυναίκα βρέθηκε νεκρή κάτω από μια γέφυρα στο Χιούστον τον Δεκέμβριο του 1980. Ήταν ηλικίας μεταξύ 16 και 26 ετών τη στιγμή της δολοφονίας της.

Αναφορές
--------

1. ↑  DeMoss, Adrienne. «Walker County Detectives Identify Victim of 41-year-old Murder». *kbtx.com* (στα Αγγλικά). KBTX-TV. Ανακτήθηκε στις 9 Νοεμβρίου 2021.
2. ↑  «After 41 years, Walker County Jane Doe is Identified». *dnasolves.com* (στα Αγγλικά). Ανακτήθηκε στις 9 Νοεμβρίου 2021.
3. 1 2 3 4 5 6 7 8 9 10 11 12 13  «Case File: 91UFTX». The Doe Network. 10 Μαΐου 2000. Ανακτήθηκε στις 12 Μαΐου 2014.
4. ↑  Sharon, Keith (January 18, 2017). «This Accountant's Hobby? Identifying Missing People Through his Drawings». *Orange County Register*.. Ανακτήθηκε στις November 4, 2018.
5. 1 2 3  Sabawi, Fares (3 Νοεμβρίου 2015). «East Texas sheriff hoping to identify dead woman». *Corpus Christi Caller-Times*. Ανακτήθηκε στις 7 Νοεμβρίου 2015.
6. 1 2  «Unidentified Decedent Notice» (PDF). *www.harriscountytx.gov*. Harris County Police Department. Αρχειοθετήθηκε από το πρωτότυπο (PDF) στις 24 Σεπτεμβρίου 2015. Ανακτήθηκε στις 2 Οκτωβρίου 2014.
7. 1 2 3  Dier, Arden (November 4, 2015). «Texas Sheriff Trying to ID Girl Strangled 35 Years Ago». *Newser*.. Ανακτήθηκε στις November 7, 2015.
8. ↑  «The Doe Network: Case File 91UFTX: Walker County Jane Doe». The Doe Network. 12 Ιουνίου 2018. Ανακτήθηκε στις 16 Νοεμβρίου 2018.
9. ↑  «Walker County Cold Case». *montgomerycountypolicereporter.com*. Montgomery County Police Reporter. 15 Αυγούστου 2012. Ανακτήθηκε στις 15 Νοεμβρίου 2018.
10. ↑  «Detectives Hope New Composite of Murder Victim Will Help Solve 35 Year Cold Case». KBTX-TV. November 4, 2015. Αρχειοθετήθηκε από το πρωτότυπο στις 2018-10-28.. Ανακτήθηκε στις November 16, 2018.
11. ↑  Several sources specifically state the weight of Walker County Jane Doe to be 108 pounds (49 kg).
12. 1 2 3  Bellow, Nicole (November 4, 2015). «Detectives Hope New Composite of Murder Victim, will help Solve 35 Year Cold Case». *KBTX News*. ABC. Αρχειοθετήθηκε από το πρωτότυπο στις 2018-10-28.. Ανακτήθηκε στις November 6, 2015.
13. 1 2  «Walker County Cold Case». *montgomerycountypolicereporter.com*. Montgomery County Police Reporter. 15 Αυγούστου 2012. Ανακτήθηκε στις 2 Οκτωβρίου 2014.
14. 1 2 3 4 5 6 7 8  Hargraves, Michael L. (2002). «Whose Child is This?».
15. ↑  «Jane Doe 1980». *missingkids.org*. National Center for Missing and Exploited Children. Αρχειοθετήθηκε από το πρωτότυπο στις 28 Μαρτίου 2023. Ανακτήθηκε στις 19 Αυγούστου 2014.
16. ↑  «1980 Jane Doe Murder Case in Walker County». kstarcountry.com. November 3, 2015. Αρχειοθετήθηκε από το πρωτότυπο στις 2020-02-16.. Ανακτήθηκε στις October 28, 2018.
17. ↑  «Walker County Detectives Say They Won't Give up on 37-year-old Murder Mystery». *KBX-TV*. March 4, 2018.. Ανακτήθηκε στις October 27, 2018.
18. ↑  «Walker County Detectives Say They Won't Give up on 37-year-old Murder Mystery». *KBX-TV*. March 4, 2018.. Ανακτήθηκε στις November 6, 2018.
19. ↑  Contemporary paperwork pertaining to Walker County Jane Doe does not note any swabbing being conducted upon the decedent for fluid evidence such as saliva or semen.
20. 1 2 3  Stark, Cody (November 6, 2015). «Sheriff's Office reopens 1980 murder investigation». *The Item* (Huntsville, Texas).. Ανακτήθηκε στις November 8, 2015.
21. 1 2  «Walker Texas Jane Doe November 1980». *canyouidentifyme.org*. 1 Ιανουαρίου 2012. Ανακτήθηκε στις 12 Μαΐου 2014.
22. 1 2  «Walker County seeks assistance in finding identity of local Jane Doe». 28 Αυγούστου 2012. Αρχειοθετήθηκε από το πρωτότυπο στις 31 Οκτωβρίου 2012. Ανακτήθηκε στις 12 Μαΐου 2014.
23. ↑  The Texas Department of Corrections Ellis Prison Farm is located approximately 14 miles (23 km) from where the body of Jarvis was subsequently discovered.
24. ↑  «Police Seek Identity of 1980 Jane Doe Homicide Victim». Αρχειοθετήθηκε από το πρωτότυπο στις 21 Ιανουαρίου 2015. Ανακτήθηκε στις 12 Μαΐου 2014.
25. ↑  «Texas DPS Unidentified Person Bulletin». 30 Νοεμβρίου 2012. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 12 Μαΐου 2014.
26. ↑  «Detectives Try to Identify Unknown Girl Found Dead 35 Years Ago». *ABC 13 Eyewitness News*. ABC (Chicago, Illinois). November 3, 2015.. Ανακτήθηκε στις November 7, 2015.
27. ↑  «The Doe Network: Case File 91UFTX: Walker County Jane Doe». The Doe Network. 12 Ιουνίου 2018. Ανακτήθηκε στις 16 Νοεμβρίου 2018.
28. ↑  Both of these eyewitnesses would positively identify the girl's body in the morgue; each conclusively stating she had been the individual who had asked them for specific directions the afternoon prior to the discovery of her body.
29. ↑  «Cold case - Authorities Searching for Identity of 1980 Teenage Murder Victim». *Port Aransas South Jetty*. August 26, 2010.. Ανακτήθηκε στις November 16, 2021.
30. ↑  «1980 Murder Case in Walker County». 3 Νοεμβρίου 2015. Αρχειοθετήθηκε από το πρωτότυπο στις 16 Φεβρουαρίου 2020. Ανακτήθηκε στις 28 Μαρτίου 2023.
31. ↑  «Walker County Sheriff's Office and Othram Team to Identify Walker County Jane Doe». dnasolves.com. 9 Νοεμβρίου 2021. Ανακτήθηκε στις 7 Οκτωβρίου 2022.
32. ↑  «NamUs UP # 4630». *www.namus.gov*. National Missing and Unidentified Persons System. Αρχειοθετήθηκε από το πρωτότυπο στις 6 Μαρτίου 2018. Ανακτήθηκε στις 27 Ιουνίου 2014.
33. ↑  Leffler, David (9 Νοεμβρίου 2021). «How Walker County Jane Doe Was Identified at Last». *Texas Monthly*. Ανακτήθηκε στις 10 Νοεμβρίου 2021.
34. ↑  Leffler, David (9 Νοεμβρίου 2021). «How Walker County Jane Doe Was Identified at Last». *Texas Monthly*. Ανακτήθηκε στις 10 Νοεμβρίου 2021.
35. ↑  «After Minnesota Girl Identified as 1980 Texas Homicide Victim, Hunt Goes on for Killer». *St. Paul Pioneer Press*. November 12, 2021.. Ανακτήθηκε στις November 18, 2021.
36. ↑  «After Being Found Dead in Huntsville in 1980, We Finally Know this Teen's Name». *ABC13*. November 10, 2021.. Ανακτήθηκε στις November 10, 2021.
37. ↑  «Walker County Sheriff's Office and Othram Team to Identify Walker County Jane Doe». dnasolves.com. November 9, 2021.. Ανακτήθηκε στις November 9, 2021.
38. ↑  «How Walker County Jane Doe Was Identified at Last». Texas Monthly. November 9, 2021.. Ανακτήθηκε στις November 9, 2021.
39. ↑  «Officials Have "Positive Leads" in Girl's 1980 Slaying After Remains Found in Texas Identified». CBS News. November 11, 2021.. Ανακτήθηκε στις November 11, 2021.
40. ↑  «Walker County Jane Doe; a 36 Year Mystery». *Missing Persons of America*. 25 Οκτωβρίου 2016. Αρχειοθετήθηκε από το πρωτότυπο στις 31 Δεκεμβρίου 2016. Ανακτήθηκε στις 7 Νοεμβρίου 2016.
41. ↑  This individual was identified in 2019 as 23-year-old Debra Jackson.
42. ↑  «477UFTX». *The Doe Network*. 27 Ιανουαρίου 2006. Ανακτήθηκε στις 3 Ιανουαρίου 2018.
43. ↑  «NamUs UP # 4625». *National Missing and Unidentified Persons System*. 15 Οκτωβρίου 2008. Αρχειοθετήθηκε από το πρωτότυπο στις 3 Ιανουαρίου 2018. Ανακτήθηκε στις 3 Ιανουαρίου 2018.